description: Millised on siis kõige trendikamad soengud täna?Eriti paluks tähelepanu kaasaegsed ja trendikad mehed!Räägime meeste soengutrendidest ja teeme karvasest väljakasvanud juustest hetke kõige trendikama soengu. Ehk siis, teeme sibulast roosi.Vaata videot!

title: Video! Mehed, pange tähele: millised on hetke trendikaimad soengud?


authors:
Foto
Instagram
Marilyn Kerro

description: Selgeltnägija Marilyn Kerro jäi Venemaa hittsaates «Selgeltnägijate tuleproov» juba kolmandat korda teiseks.

title: Igavene teine? Marilyn Kerro jäi Vene selgeltnägijasaates kolmandat korda teiseks

fasttext_language: et


authors:
Inna-Katrin Hein
Foto
Panther Media Scanpix

description: Venemaa Jakuutia võimud käivitasid kriminaaluurimise pärast seda, kui Youtube’i ilmus video, millel kaks meest sõidavad Siberis maastikumasinatega pruunkarust üle ja tapavad ta.

title: Vene võimud uurivad karumõrva, mis pandi toime maastikumasinatega

maintext:
Esmaspäeval Youtube’i jõudnud videol paljastub, et meestel olid võimsad masinad, mida tavaliselt kasutatakse nafta- ja kaevandusfirmades, edastab The Guardian.
Pärast uurimise käivitamist ja skandaali puhkemist see video eemaldati, kuid sellest tehtud koopiad on ikka sotsiaalmeedias.
Video kohaselt hüüdis üks meestest mitu korda «tapa karu» ja teine vastas pärast esimest karule otsasõitmist, et loom on ikka elus. Karu üritas autode eest ära joosta, kuid see ei õnnestunud.
Võimud uurivad, kas mehed tapsid karu sadistlikust mõnust. Venemaa seadused lubavad looma tahtliku tapmise eest anda kuni kahe aasta pikkuse vanglakaristuse.
Uurimine näitas, et karutapjad töötavad kaevandusfirmas ja on kohalikud.
Karumõrva videot näinud nõuavad neile meestele karmi karistust ning Venemaa keskkonnaminister Sergei Donskoi kinnitas, et sellised julmurid saavad karmi karistuse.
Venemaa põhjaosas toimuv kaevandamine seab sealse looduskeskkonna ohtu. Karud küll talvituvad, kuid need karud, kes mingil põhjusel ei saa talvituda või ärkavad talevunest liiga vara, muutuvad agressiivseks ja suunduvad küladesse toitu otsima. Need karud lastakse tavaliselt maha.
Venemaal on ka varem karupiinamisjuhtumeid ette tulnud. Möödunud aastal pistis ühe polaaralal sõjaväebaasi töötaja jääkarule ilutulestikuraketi suhu, mis plahvatades karu raskelt vigastas.


authors:
Foto
Erlend Štaub

description: Raadio 2 avaldab igakuiselt oma TOP 20. Laulud mängitakse ette ka iga kuu viimases saates "Draiv".

title: Vaata, missugused on detsembris Raadio 2 eetris enim mängitud laulud

maintext:
Detsembrikuus kogusid Raadio 2 eetris enim mängukordi need lood:
1. KINGS OF LEON - "Find Me"
2. SAMMALHABE - "Zombi" (kaasa teeb Lauri Täht)
3. NOËP - "Rooftop"
4. TEMPLES - "Certainty"
5. BIFFY CLYRO - "Re-arrange"
6. WHITE LIES - "Morning In L.A."
7. BRUNO MARS - "24K Magic"
8. INES - "Olgu nii"
9. GO AWAY BIRD - "Painkiller"
10. RAG'N'BONE MAN - "Human" (Rudimental remix)
11. JÜRI POOTSMANN - "Täna"
12. BRING ME THE HORIZON - "Oh No"
13. JUSTICE - "Fire"
14. VAIKO EPLIK - "Mul on jälle kõht tühi"
15. THE 1975 - "She's American"
16. The xx - "On Hold"
17. CHARLI XCX - "After The Afterparty" (feat. Lil Yachty)
18. THE WEEKND feat. DAFT PUNK - "I Feel It Coming"
19. BLACK HONEY - "Hello Today"
20.=21. CHARLEMAGNE - "Disco 79"
20.=21. RAKE - "Sorry"
Edetabelit saad kogu hiilguses järelkuulata siin.


authors:
Inna-Katrin Hein
Foto
Eric Gaillard Reuters Scanpix

description: Monaco vürst Albert II, ta naine, vürstinna Charlene ja nende kaks last poseerisid oma lossi juures jõulufotode jaoks.

title: Pildid ja video: Monaco vürstipere jõulutervitus

maintext:
Albert II, Charlene ja nende kaksikutest lapsed, prints Jacques ja printsess Gabriella kohtusid lossi kutustud lastega. Hiljem jagasid vürst ja vürstinna lastele kingitusi.
Monaco vürst Albert II, vürstinna Charlene ja nende lapsed, prints Jacques ja printsess Gabriella / Eric Gaillard/Reuters/Scanpix
Prints Jacques, kes kannab Baux’ markii tiitlit, on Monaco troonipärija. Ta õel, printsess Gabriellal on Caraldés’i hertsoginna tiitel.
Vürst Albert II ja Lõuna-Aafrika päritolu Charlene Wittstock laulatati 2. juulil 2011.
2014. aasta mais teatas Monaco õukond, et Charlene ootab last, hiljem teatati, et kaksikuid. Kaksikud sündisid keisrlikõike abil 10. detsembril 2014.


authors:
Foto
Chiang Ying-Ying Ap

description: 13. märtsil Saku Suurhallis suure spordishowga esinev Harlem Globetrotters kutsub lapsi tiimiliikmetega mängima ja pilte tegema. Staarkorvpallurid õpetavad lastele pallitrikke enne põhishow algust Magic Pass ürituse raames.

title: Eesti lastel avaneb võimalus Harlem Globetrotters tiimiliikmetega pallitrikke õppida!

maintext:
Harlem Globetrotters on alates oma asutamisest 1929. aastal andnud üle 26 000 showmängu 122 riigis. Olles tunnustatud profikorvpalli meeskond paljude oma ala tippudega on globtrotterid ka suured showmehed, näidates igal oma etendusel mängutrikke, mida ükski tiim maailmas järgi teha ei suuda.
Maailma kuulsaim korvpallishow toob Tallinnasse kogu Harlem Globetrottersi meeskonna, millesse valitakse ainult proffe ja kuhu pääseda on üliraske. Globtrottersite show on kogupereüritus ja korvpallurid on meelsasti nõus oma salanippe näitama ja õpetama.
Põhishowle eelnevale Magic Pass üritusele on oodatud lapsed koos saatjatega. Vanusepiirangut pole, alla 18-aastastel lastel on täiskasvanud saatja kohustuslik ning mõlemal peavad olema põhishow ja Magic Pass piletid.
Sooduspileteid on järgmise aasta suurimale spordishowle Eestis võimalik osta kuni 31. detsembrini.
Kuidas asi välja näeb, näed siit:


authors:
Inna-Katrin Hein
Foto
Str Afp Scanpix

description: AFP teatel püstitati Hiinas Shanxi provintsis asuva Taiyuani ostukeskuse juurde suur kukekuju, mis meenutab varsti USA presidendiks saavat vabariiklast Donald Trumpi.

title: Hiina linn sai Donald Trumpi meenutava kukekuju


authors: Andrew Matthews Pa Wire Pa Images Scanpix

description: Hiljuti surnud inglise lauljal ja heliloojal George Michaelil ei olnud lapsi, kes oleksid võinud päranduse saada, kuid ta ristilapsed ja sugulased saavad summa, mille suurus on umbes 100 miljonit naela.

title: George Michael jättis päranduseks umbes 100 miljonit naela

maintext:
Michael suri 25. detsembril oletatavalt südamepuudulikkuse tagajärjel, ta surnukeha leidis 26. detsembril ta sõber, juuksur Fadi Fawaz, kes kutsus kiirabi, edastab Daily Mail.
Politsei teatel ei ole staari surmaga seotud midagi kuritegelikku.
George Michael mälestamine / DANIEL LEAL-OLIVAS/AFP/Scanpix
Hoolimata sellest, et Michael oli oma eluajal väga heldekäeline ja andis heategevuseks suuri summaisd, oli tal ikkagi piisavalt vara, et seda pärandada.
Megastaar oli ristiisaks mitme sõbra lastele, kes oletatavalt saavad nüüd temalt suure päranduse.
Kinnitamata andmetel saavad osa laulja pärandusest ka ta õed Melanie ja Yioda, ta poiss-sõber Fadi Fawaz ja sugulase Androse kaks last, kelle ristiisa ta samuti oli.
Ta testamendis võib olla rahasaajana mainitud ka ansambli Spicde Girls kunagist lauljat Geri Hornerit (endine Halliwell) ja tema tütart.
Staaril on väidetavalt neli kinnisvara ning majast, mis asub Oxfordshire’is, leiti ta surnuna. Veel on tal maja Londonis ning luksuskorterid New Yorgis ja Sydneys.
Nii George Michaeli sõbrad kui ta ristilapsed postitasid pärast ta surma sotsiaalmeediasse rida järelehüüdeid ja lahkumiskirju.
Väidetavalt tahtis Michael veeta jõulud oma sõpradega, kuid haigestus ja suri. Väidetavalt võis laulja süda öelda üles varasema narkotarbimise tõttu, kuid arstid ei ole seda kinnitanud.


description: 23.detsembri vihmasajus võis Tallinna linnas ringi liikumas näha jõuluvanasid. Mis aga pole tavapärane, jõulumehed kimasid ringi mootorratastel Elu24 uuris lähemalt, mis teoksil!

title: Elu24 video ja galerii! Vahvad jõuluvanad kimasid ringi mootorratastel: aeg on edasi läinud ja saanid on moest ära läinud

maintext:
Elu24 sai jõuluvana oma meeskonnaga kätte Männi pargis ning paistab, et tsiklid asendavad jõuluvanadel saane, sest lund ju maas ei ole ja taevas kostitab ainult vihmaga.
"Koguneme juba teine aasta, et käia ringi ja jagada lastele kommi, teeme neil päeva natukene rõõmsamaks," rääkis moto-jõuluvana, et hoolimata kehvast ilmast ootavad lapsed siiski jõulumeest, komme ja kingitusi.
Kamp sõidab terve päeva ringi ning käib mööda lastekodusid laste tuju rõõmsamaks tegemas. Käiakse läbi umbes 9-10 lastekodust.
"Aeg on edasi läinud ja saanid on moest ära läinud. Lund ei ole, siis peab sellise asjaga liikuma," rääkis mootorsõidukit juhtinud põhjapõder Rudolf. "Rasked ajad ka, eks ülejäänud läksid vorstiks," tõdes Rudolf, et põtru on vähemaks jäänud.
Rudolf luges Elu24-le ka vahva luuletuse! Vaata videost!


authors:
Foto
Aljona Kamenik

description: Pärnu kultuuriklubi Tempel pakub aastavahetuse eel värvikat ja tantsulist programmi! 29. detsembril toimuval peol Are We There Yet...? kohtuvad peosarjad Suured Kõllid ja Booty Powder, et tuua rahvani põnevat elektroonilist tantsumuusikat ja räppi.

title: Peosoovitus! Templis kohtuvad Suured Kõllid ja Booty Powder


authors:
Inna-Katrin Hein
Foto
Kuvatõmmis Youtube

description: Vandenõuteoreetikute ja ufoküttide arvates katsetasid tulnukad püramiidide ehitamisega esmalt kätt Marsil ja siis suundusid Maale Egiptusse, kus rajasid seni maailmaimedeks peetavad püramiidid.

title: Video: ufoküttide arvates käisid tulnukad esmalt Marsil kätt proovimas ja siis suundusid Egiptusse

maintext:
Ufoküttide arvates ei oleks inimesed suutnud ehitada Egiptuse ja teiste meie planeedi paikade püramiide, vaid selle taga on hoopis teistelt planeetidelt ja galaktikatest pärit väga arenenud olendid.
Youtube’i jõudnud videotel väidetakse, et Punasel planeedil on iidseid püramiide, mis on umbes viiekordse maja kõrgused ja need olevat Egiptuse püramiidide ehitamise käeharjutus.
Enda kohta varjunime Martian Archaeology kasutava isiku sõnul on Marsil näha kõrvuti kahte püramiidi, kuid sealsetest teistes paikades on veel püramiide.
USA kosmoseagentuuri NASA kulgur Curiosity on jäädvustanud Marsil mitmeid erinevaid objekte, kaasa arvatud ka selliseid, mis meenutavad püramiide.
Tuntud ufoloogi Scott Waringi sõnul võivad nimetatud kaks Marsi püramiidi olla astmikpüramiidid, mida Maal leidub Põhja-Aafrikas ja Kesk-Ameerikas.
«Marsil olevad püramiidid on väga vanad ja sealsete tingimuste tõttu kulunud väljanäegmisega. Samas aga viitavad, et nende rajamise taga on intelligentsed olendid,» teatas Waring.
Ta küsis, et miks NASA kulgur tuhinb Marsi pinnases, üritades otsida märke elu kohta, samas kui paari kilomeetri kaugusel on viiekordsed püramiidid, mida oleks huvitav uurida.
Waring on veendunud, et NASA töötleb enne avalikkusse lubamist Marsi kulguri poolt tehtud fotosid ja videoid, et ei paljastuks seda, mida tahetakse inimkonna eest varjata.
ParanormalCrucible kommenteeris ufoloogide lehekülgedel, et Marsi püramiidid on korraliku disaini ja kujuga, seega on need loonud intelligentsed olendid ning need ei ole valguse ja varju mäng nagu arvab NASA.
Möödunud aastal teatas USA füüsik John Brandenburg, et Marsil võis kunagi olla tsivilisatsioon, kuid planeeti ründasid sõjakad tulnukad, kes kasutasid tuumarelva ja kõik hävines, kuid genotsiidi ja kultuuri jäänused on seni näha.
2011. aastal teatas osa peavoolu teadlasi, et Marsi pinda katavad õhukese kihina uraan, toorium ja kaalium, andes pinnasele punase värvuse.
Marsi atmosäärist leiti tuumaisotoope, mida saab seostada tuumapommidega, ning seega on sel planeedil võinud aset leida tuumarünnak.


description: Tuntud saatejuht Oprah on seekordsete pühade ajal rangel dieedil!

title: Vau! Oprah on kaotanud kaalus 20 kilo ja näeb suurepärane välja


description: Jõulugala toob igal aastal Saku Suurhalli kokku väga kirju seltskonna, kust ei puudu ka kohalikud prominendid.

title: Paparatso: suurärimees Marcel Vichmann vihtus Jõulugalal usinasti tantsu


description: Aastavahetuse naljasaade «Edekabel» tuleb taas! Sel aastal läheb Henrik Normanni naljasaade eetrisse koos president Kersti Kaljulaidiga.

title: Aastavahetuse "Edekabel" toob ekraanile Kersti Kaljulaidi


description: Selgeltnägija Ilona Kaldre sõnul sümboliseerib ja kaitseb seitse järgmise aastanumbri sees perekonda.

title: Selgeltnägija Ilona Kaldre hoiatab: järgmisel aastal tekib kihk petta ka vanematel meestel


authors:
Inna-Katrin Hein
Foto
Charly Triballeau Afp Scanpix

description: Põhja-Prantsusmaal Normandias asuv Tourouvre’i küla on maailmas esimene, kus on päikesepaneelidest tee.

title: Pildid: Normandia küla sai maailmas esimesena päikesepaneelidest tee

maintext:
Orne’i departemangus asuva sõiduteelõigu avas täna Prantsusmaa keskkonnaminister Segolene Royal, kelle sõnul aitab päikesepaneelidega tee toota lisaelektrit, edastab The Local.
Tourouvre’is asuva tee tegemiseks läks vaja 2800 ruutmeetrit päikesepaneele, mis paigutati ühe kilomeetri ulatuses. Tee-ehituse maksumuseks kujunes viis miljonit eurot ja selle raha andis riik.
Põhja-Prantsusmaal Normandias asuv Tourouvre sai päikesepaneelidest tee / CHARLY TRIBALLEAU / AFP / Scanpix
Järgneva kahe aasta jooksul toimub päikesepaneelidest tee testimine. Teel, mis on kaetud ka katkiminemist takistava materjaliga, sõidab päevas umbes 2000 autot. Teadlasi huvitab, kuidas Tourouvre’i paigaldatud päikesepaneelid peavad vastu nii ilmastikule kui rasketele veoautodele.
Teadlased uurivad katsefaasis, kas selle tee abil saab elektrit toota ja kui see on võimalik, siis hakatakse selle abil tootma 5000 elanikuga Tourouvre’ i jaoks tänavavalgustuselektrit.
Prantsusmaal on varem päikesepaneelidega teed katsetatud neljas paigas, kahes kohas Vendee departemangus, Marseille’s ja Pariisis, kuid sellist püsiteed ei ole rajatud nagu Tourouvre’is.
Miinuseks on, et maapinnale pandud päikesepaneelid toodavad vähem energiat kui kaldu pandud paneelid, mis on näiteks majade katustel.


description: 1. jaanuar toob kaasa muudatused Eesti teleturul. Oktoobris üliedukalt startinud raadiojaam MyHits saab enda kõrvale samanimelise telekanali – muusikakanali MyHits, kus esitatakse populaarsemaid hitte ja nende videosid hetkel maailma kõige populaarsematest muusikastiilidest.

title: Midagi muusikasõpradele! Raadio MyHits alustab uuest aastast ka telekanalina

maintext:
«MyHitsi edulugu Eesti raadioturul andis meile julguse veelgi suuremalt mõelda ja nii alustame juba 1. jaanuaril MyHitsi stiilis muusikat pakkuva telekanaliga,» rääkis AS Trio LSL juhataja Priit Jõgi. Täisvarustuses ja kogu oma suurepärasuses saab uut ning trendikat muusikakanalit näha alates veebruarist.
Oktoobris alustanud raadio MyHits sai loodud nendele inimestele, kelle jaoks muusika on lahutamatu osa igapäevast. Esimesed uuringud näitavad MyHitsi raadiojaama erilist menu ja populaarsust 15-35-aastaste hulgas. «MyHits testib muusikastiile ja laule pidevalt oma sihtrühmas ning pakub lisaks hoolikalt valitud muusikale ka maailmatasemel produktsiooni. Me teame täpselt, millised on sihtgrupi ootused ja soovid, me oleme nendega arvestanud ning edukalt MyHits raadio käivitanud. Nüüd on võimalus neid ootusi täita ka teleekraanil,» kommenteeris Jõgi MyHitsi edulugu.
Jüri Pootsmann MyHits raadio hommikusaates / Mihkel Maripuu
Telerist leiab muusikakanali MyHits alates 1. jaanuarist muusikakanali Seitse, mis lõpetab tegevuse, sagedustelt. MyHits levib kõikides suuremates kaabelvõrkudes nagu Telia, Starman, STV ning ka enamikus pisemates väikelinnade kaabelvõrkudes. MyHits levib ka Starman üle õhu TV (endine ZuumTV) ning Tasuta TV hübriidTV kaudu ning on kõikjal nähtav nutiseadmetes STVGo! mobiilirakenduse kaudu.
Raadio MyHits Hommik ja esimene eetripäev / Ain Boltovski
Muusikakanal MyHits kuulub Trio LSL raadiogruppi, mis on osa Eesti Meedia kontsernist. Trio LSL raadiogruppi kuuluvad veel raadiod Elmar, Kuku, MyHits, Narodnoje ja DFM.


description: Vene ja Briti meedia teatel kaotas katkise gaasiboileri tõttu elu tuntud valgevenelannast modell Natalja Makei.

title: Gaasiboiler võttis Valgevene tuntud modellilt elu

maintext:
Politsei sõnul tekkis 44-aastasel naisel ta kodus Minskis vingugaasi ehk süsinikmonooksiidi mürgistus.
Uurimine näitas, et tuntud modell ei teinud enesetappu, vaid tegemist oli õnnetusjuhtmiga.
Vaid paar tundi enne õnnetust oli naine helistanud oma emale ja öelnud, et ta on kodus ja temaga on kõik korras. Ta oli Poolas ärireisil ja saabus mõni aeg enne hukkumist koju tagasi.
Makeid tunti lisaks modellitööle ka moe-show’de ja iludusvõistluste organiseerijana ning tal oli oma modellikool.
Makeist sai modell, kui ta õppis Minskis polütehnilises instituudis füüsikat.
Naise kolleegide ja sõprades sõnul oli ta oma tööle pühendunud, elurõõmus ja tark naine.
Valgevene sotsiaalmeedias meenutatakse tuntud modelli ja avaldatakse ta perele kaastunnet. Kommenteeriti, et inimelu võib katkeda väga tobedate õnnetuste ja ettevaatamatuse tõttu.
Pilte vaata siit.


description: Kanal 2 ekraanile jõudnud heategevussaade «Jõulusoojus» avas ukse diabeedihaigete laste maailma. Tänaseks on saatega kogunenud juba pea 100 000 eurot diabeedihaigete laste toetuseks.

title: Heategevuslik "Jõulusoojuse" saade on kogunud pea 100 000 eurot!


authors:
Inna-Katrin Hein
Foto

description: Mitu USA kunstnikku käivitasid Donald Trumpi tütre Ivanka Trumpi vastase kampaania «Dear Ivanka», milles käigus nõutakse Ivankalt nende tehtud maale tagasi.

title: Kunstnikud nõuavad Ivanka Trumpilt oma maale tagasi

maintext:
Aktsiooni algatajateks on Philadelphia kunstnik Alex Da Corte ja Halt Action Group, kelle teatel on kunstnikel häbi, et nende teosed on Trumpide perekonda kuuluva naise käes, edastab Daily Mail.
Kunstnikud osalesid möödunud kuul New Yorgis Ivanka elukohaks oleva maja ees protestil.
Halt Action Groupi leheküljel on, et kunstnikel on vaja Ivankaga läbirääkimisi pidada, sest Trumpide perekond on tuntud oma rassistlike, antisemiitsete, misogüünsete ja homofoobiliste vaadete poolest, kuid kunstnikud mõistavad sellise suhtumise hukka.
Mitmed kunstnikud, kelle teaosed ripuvad Ivankal ta suure kodu seinal, pöördusid naise poole sotsiaalmeedias.
«Ivanka Trump, palun võta minu teosed oma kodu seintelt maha. Tunnen end solvatuna, et need on koos sinuga,» teatasid mitu kunstnikku.
Halt Action Group korraldas 28. novembril New Yorgis Manhattanil Pucki hoone, milles elab Ivanka Trump ja ta pere, ees protestimiitingu, milles nõuti Ivankalt maalide eemaldamist ja tagastamist kunstnikele. Sellele osales umbes 500 inimest, kellest enamik olid Donald Trumpi ja ta tütre vastased kunstnikud.
Protestijate sõnul on Trumpid nii moslemite kui naiste vastased ja selle tõttu tunnevad nad end Donald Trumpi võimule saades ohustatuna.
Ivankal on Instagramis palju fotosid, millel on näha ta kodus olevaid maale, millest enamik on hinnalised.
Trumpide pere ei ole kunstnike nõudmist kommenteerinud.


description: 24. detsembril kell 19.25 jõuab ETV ekraanile suurejooneline ja värskelt valminud muusikasaade «Quando, Quando», mis jutustab esimest korda loo sellest, miks kadus ootamatult ja äkki muusikast ja avalikkusest Tiiu Varik, 1960. aastate üks armastatumaid lavatähti.

title: Heidy Tamme avalikkuse eest ootamatult kadunud lauljannast: see hääl on jumala kingitus!

maintext:
Tiiu Varik oli oma aja lapstäht – ta alustas laulmist varateismelisena ning tema omapärane hääl võitis kiiresti kuulajate südamed. Variku häält imetlevad ka tema kunagised kolleegid. Kuigi ta oli inimesena vaikne ja tagasihoidlik, suutis ta eristuda ja meelde jääda. «Temaga oli selles mõttes tore koos olla, et sa tajusid, et sa ei pea temaga võistlema,» ütleb Heidy Tamme.
Tiiu Varik / August Mõtuste
«Ta oli selline vaikseke, kes tundub vaikseke. Inimene, kes on võib-olla üldiselt vaikne, aga siis tuleb sealt hoopis midagi muud ootamatutes olukordades,» meenutab kunagist kolleegi Els Himma.
Els Himma / ERR
«Tiiu erines teistest lauljatest selle poolest, et tema esitatud palad olid kõik hästi soojad, vahetud. Isegi kui oli mingi väga nukker lugu, siis ta ei pannud sind kohe halama ja pisaraid nutma. Ta pani kuulama,» iseloomustab Kuulberg. Variku häält kiidab ka Heidy Tamme. «Ma ütleks, et see oli jumala kingitus. See hääl oli niivõrd tiiulik, temalik.»
Heidy Tamme sõnul puudus Tiiu Varikus edevus. «Vähemasti see ei olnud väljapoole. Kui ma ennast võrdlen, oma edevust, siis see oli kohe väljapoole. Ta oli rohkem selline introvert,» räägib ta.
1978. aastal otsustas toona kuulsuse tipus olev Tiiu Varik ühtäkki lauljateele kriipsu peale tõmmata. Ta kadus lavalt ning avalikkuse eest. Variku kunagistel kolleegidel pole aimugi, kus ta praegu on või kuidas temaga ühendust saada. Nii mõnigi neist on seda proovinud, kuid tulutult. Rääkida oleks ju palju. Miks Varik sellise otsuse tegi ning miks ta avalikkuse eest peitu on pugenud, see selgub juba laupäeval, 24. detsembril, kell 19.25 ETV saates «Quando, Quando».


authors: Foto Instagram

description: Lauljatar Birgit Sarrap teab, mis on hea ning kutsub inimesi üles pühade ajal veetma aega koos perega. Seda ilmestab staar imevahva fotoga, kus ta koos lõbusas tujus tütrega kuuseoksa juures poseerib.

title: Armas foto! Pühademeeleolus Birgit Sarrap: parim jõulukink on perega koos veedetud aeg

maintext: A photo posted by B I R G I T (@birgitofficial) on Dec 21, 2016 at 5:56am PST


description: Courtney Stoddenist on saanud laulja!

title: Courtney Stodden andis välja eriti ulaka jõuluvideo!


authors:
Foto
Google Avapilt
Töödeldud Satelliidi Foto
Karl Akel
Eesti Ajaloomuuseum
Väino Silm
Priit Simson
Tiit Blaat
Rauno Volmar
Jassu Hertsmann

description: Google teeb vahel imelisi asju: hiljuti avaldas ta enam kui 30 aasta vanused aerokaardid ning pakendas need moel, et igaüks saab minna ja ise uurida, kuidas teda huvitav maailma piirkond on aja jooksul muutunud. Kogusime valiku muutunud Eesti vaateid kokku, tegime sellest hüpnotiseeriva video ning kirjutasime lahti, millised on suurimad muutused. Vaata videost! - DELFI

title: Eesti muutused 1984-2016

maintext:
Google teeb vahel imelisi asju: hiljuti avaldas ta enam kui 30 aasta vanused aerokaardid ning pakendas need moel, et igaüks saab minna ja ise uurida, kuidas teda huvitav maailma piirkond on aja jooksul muutunud. Kogusime valiku muutunud Eesti vaateid kokku, tegime sellest hüpnotiseeriva video ning kirjutasime lahti, millised on suurimad muutused. Vaata videost!
Seda, kuidas kõik ajas muutub, on äärmiselt huvitav jälgida. Ega aerofotod teab kui kaugele aega tagasi ulatu, siis ongi väga huvitav jälgida neid kohti, kust on täpselt samasugune kaader olemas.
Aerofoto, vaade Russalkale, Pirita teele, Kadriorule. Foto: Karl Akel, Eesti Ajaloomuuseum
Tallinn
Kõigepealt tabab pilk Tallinna: on ju alates 80ndatest just pealinn kõige jõudsamalt kasvanud. Seda kõike on ka pildis näha: tekib Lasnamäe ning Õismäe taha Harku järve ja mere vahele terved eeslinnad!
Tallinna rannajoon aastal 2002 Foto: Väino Silm
Tiri ja tõmba ja vaata, mis kuidas muutub:
Lasnamäe 2003 aastal Foto: Priit Simson
Muuga sadam
Kohe Tallinna kõrval on Muuga sadam ja see on üks neist Eestis asuvatest suurobjektidest, mille laienemine paistab satelliitpiltidelt suhteliselt selgelt ära.
Näiteks võib tähelepanelik uudistaja täheldada söeterminali kerkimist aastatel 2003-2004. Sadam laienes enim aastatel 2008-2010, kui 860 miljoni kroonise investeeringu eest saadi juurde 27 hektarit maad ja 400 meetrit kailiini. Ka seda laienemist on piltidelt näha.
Eesti suurima ja sügavaima kaubasadama territoorium koosneb 2 804 032 m2 suurusest maa-alast ja 7 520 000 m2 suurusest veealast.
Mäo
Liikudes edasi Tartu poole näeme, et uus Mäo rist (ametliku nimega Mäo möödasõit) tekib justnagu üleöö!
Umbes aastani 2003 kulgeb Tallinna-Tartu maantee ja sellega ristuv Rakvere-Pärnu tee roheliste nurmede vahelt, seejärel hakkavad aga maantee ümber moodustuma kollakaspruunid alad, mis
paistavad olevat justkui uue tee ettevalmistustööd.
Ja ühtäkki – täpsemalt aastal 2009 - on pildil terve uus suur teelõik. Selle ametliku avamiseni läks veel aega, lindilõikamine toonase majandus- ja kommunikatsiooniminister Juhan Partsi eestvedamisel toimus 1. oktoobril 2010. Uus liiklussõlm läks maksma pool miljardit krooni, nagu lehed toona kirjutasid.
Mäo ümbersõit Foto: Tiit Blaat
Tartu
Tartu on ka end välja sirutanud, kuigi oluliselt tagasihoidlikumalt kui Tallinn. 2006 aasta Tartu kesklinna vaade: tänased kaubanduskused ei ole veel pildil:
Tartu kesklinna vaade aastal 2006 Foto: Rauno Volmar
Mõned asjad, mida tähelepanu pöörata: nõukogude ajal asus Tartus Raadil suur sõjaväe lennujaam – see on selgelt linna põhjaosas ka näha.
Eesti taasiseseisvumisega lennujaam lakkas tegutsemas ning nii muutuvad ka lennurajad aasta-aastalt hajusamaks.
Teine suurem muutus on Annelinna ja Ihaste poolne areng – lisaks majadele tekib 2015 kaardile ka suur Ihaste sild. See aerokaartidel selgelt eristuv ehitis valitakse 2015 aasta betoonehitiseks!
Ihaste silla ehitus Foto: Jassu Hertsmann
Pärnu
Uut suurt ümbersõitu märkab silm ka Pärnus.
Mõne aasta tagusest ajast paistavad silma Tallinna-Pärnu-Ikla maantee ja Ehitajate tee ehitus. Kinnisvara arendatakse Valgeranna kandis, kõvasti laieneb ka Pärnu lähedal asuv Paikuse. Pärnu
lennujaam, mille elustamisest viimasel ajal palju juttu, aastate jooksul mingit suurt muutust läbi ei tee. Pärnu jõe suudme läheduses võib täheldada kaubasadama arengut ja laienemist.
Kuressaare
Väikelinn Kuressaares on toimunud eeslinna laienemise näol samasugune protsess kui enam-vähem kõikides teistes Eesti linnalistes asulates. Küll saab Kuressaare lisaks uhkustada kahe
piltidelt paistva suurema objektiga.
Linnast vasakul näeme, et alates 2004. aastast hakatakse rajama Tuulte Roosi kvartali lähedusse suurt käänulist golfiväljakut.
Roomassaare kandis ehk linnakeskusest lõunas pikendatakse aga jõudsalt lennujaama lennurada. Eelmise kümnendi lõpus toimunud ehituse käigus pikenes rada koguni 500 meetri võrra ehk 2000
meetrini.
Tööstusmaastike lummav võlu
Aidu karjäär
Aidu karjääris Ida-Virumaal kaevandati põlevkivi peaaegu 40 aastat. Sobivat kohta otsiti juba 1959. aastal, tööd läksid lahti aastal 1974. Kui varud ammendusid, tõmmati kaevandamisele aastal 2012 joon alla.
Mõni aasta enne kaevandamise lõppu tekkis idee rajada karjääri alale Eesti esimene rahvusvahelistele nõuetele vastav sõudekanal.
Selle süvis sai valmis 2013. aasta augustis, kaks ekskavaatorit Tark Öökull ja Aidu Kajakas tõstsid kanali rajamiseks ringi 5 miljonit tonni mäemassi.
Kahe kilomeetri pikkust sõudekanalit näeb sinakasmusta laia ribana ilmumas karjääri vasakusse alumisse nurka. Esimene võistlus Aidu kanalil peeti üle-eelmisel suvel.
Narva põlevkivikarjäär
Ida-Virumaal asuv Narva põlevkivikarjäär rajati 1970. aastal ning seal toodetakse aastas umbes neli ja pool miljonit tonni kaubapõlevkivi. Aastal 2010 prognoositi, et varusid peaks karjääris jätkuma veel umbes kolmekümneks aastaks. Narva karjäär on üks kahest Eesti Energiale kuuluvast põlevkivikaevandusest, teine on Estonia kaevandus. Seal kaevandatakse põlevkivi maa all.
Rummu
Rummu karjäär on aastani 1990 täiesti kuiv ja liivane – vähemalt kõrgelt ja kaugelt vaadatuna. Karjäärist kaevandati paekivi, sealhulgas nõndanimetatud Vasalemma marmorit. Ja kaevandati kaua – esimest korda murdsid Murru vangla kinnipeetavad paasi juba aastal 1938. Kui vee ärajuhtimine lõppes, hakkas põhjavee tase aga tõusma.
1994. aasta pildil on tegu juba korraliku järvega, mis aja möödudes veelgi kasvab.
Rummu karjäär Foto: Priit Simson
Lavassaare turbaraba Hiiumaa
Kuhu kõik need metsad jäid? Üks koht, kus tõesti näeb massilist metsaraiet, on Hiiumaa: aerokaadrid, mis viivad meid tagasi aastasse 1984 näitavad, et saar on metsaga tihedalt kaetud, aasta-aastalt mets aga hõreneb.
Hiiumaal elav kirjanik Tõnu Õnnepalu on kirjutanud kultuurilehes Sirp, et metsast on järel vaid ribad tee ääres.
"Võib-olla kõige suuremate maanteede ääres on need kulissid veel tõesti püsti, aga siin Hiiumaal neid küll ammu enam pole. Kui pole kuu aega mõnda teed mööda sõitnud, ei tunne kohti enam ära. Lage taga. Vaatepilt muutub lausa nädalatega. See, et raiemahud tõesti kasvavad, on silmaga näha. Ja kasvavad kiirenevas tempos. Metsalangetustehnikasse on ilmselt aastate jooksul kõvasti investeeritud ja eks need investeeringud tule tagasi teenida.
Ma haistan siin lausa võidujooksu veel kasvavale metsale, kes ees, see mees! Praegu on veel saada ilusaid männikuid ja kuusikuid kergesti ligipääsetavates kohtades. Juba mõne aasta pärast, kui nii
edasi läheb, midagi nii kena enam võtta pole."
Vaata ja võrdle oma silmaga, mis on juhtunud metsas 30. aastaga!
Ei leidnud oma kodukanti?
Vaata ja otsi Googlest ka enda kodupaik üles! Seda saad teha SIIT!
Tekstid: Madis Aesma (Forte), Rain Pruul (Eesti Ekspress), Ester Vaitmaa
Video: Mark Šandali (DelfiTV)
Graafika: Alari Heinsoo, Mart Nigola


description: USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis muuhulgas riigist välja 35 Vene luureametnikku ja kehtestas erinevaid sanktsioone. - DELFI

title: Obama andis vastulöögi Venemaa häkkimisele: 35 Vene luureametnikku saadetakse riigist välja

maintext:
USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis muuhulgas riigist välja 35 Vene luureametnikku ja kehtestas erinevaid sanktsioone.
Täpsemalt saadetakse välja 35 diplomaati (kes kuulutatakse ka person non gratadeks) ja suletakse kaks Venemaale kuuluvat kinnisvaraüksust New Yorgis ja Marylandis, kust juhiti häkkimisi, vahendab Reuters.
Obama sõnul on ta lisaks sanktsioneerinud Vene julgeolekuteenistuste GRU ja FSB üheksat indiviidi ja üksust, kaht Vene luureteenistust, nelja GRU ohvitseri ja kolme firmat, mis andsid GRU operatsioonideks vahendeid.
Samuti on USA rahandusministeerium välja saatmas kaht Vene kodanikku, kes kasutasid kübervahendeid, et inimeste ja rahaasjadega seotud andmetes segadust luua ning välisministeerium sulgeb ka kaks Venemaa kinnisvaraüksust (nagu eelpool mainitud juba).
Viimaks seisab avalduses, et Homeland Security ja FBI avalikustavad tehnilist infot Vene tsiviilisikute ja militaarluure tegevuse kohta, et aidata USA kübervõrgu kaitsjatel kodus ja välismaal tuvastada, ära hoida ja eemaldada Venemaa globaalset ja pahatahtlikku küberrünnakut.
Loe veel
Reutersile rääkinud ametniku sõnul on diplomaatidele antud 72 tundi aega riigist lahkumiseks. Venemaale kuuluvatesse kinnisvaraüksustesse minek keelatakse ametnikel alates reede pärastlõunast.
Obama allkirjaga avalduses teatatakse, et väljasaadetavad isikud olid segatud infoga manipuleerimise protsessi, mille eesmärk oli õõnestada USA presidendivalimisi.
USA meedia väitel on lähiajal plaanis välja tulla veelgi karmimate vastusammudega Venemaa häkkimisele.
Sellel viitas ka Obama ise, kes avalduse lõpus ütles, et "need teod ei ole meie vastuse täielik summa Venemaa agressiivsele tegevusele. Me jätkame erinevate tegevustega meie poolt valitud ajal ja kohas, millest osad ei ole avalikud."
Venemaa välisministeeriumi inimõiguste, demokraatia ja seaduste ülimuslikkuse volinik Konstantin Dolgov kommenteeris USA sammu Interfaxile, et sellised sanktsioonid on tarbetud ja mõeldud kahjustamaks riikide kahepoolseid suhteid.
Loe Obama avaldust täismahus!


description: Musta merre kukkunud Venemaa kaitseministeeriumi lennuki Tu-154 sabaosas asunud kolmas pardasalvesti osutus rikutuks, teatas jõustruktuuride allikas TASS-ile. - DELFI

title: TASS: Musta merre kukkunud Vene lennuki kolmas must kast on rikutud


description: USA presidendi Barack Obama avalduse järgi suletakse Vene diplomaatidele ligipääs objektidele Marylandi ja New Yorgi osariikides, mida kasutati luure-eesmärkidel. - DELFI

title: Ameeriklased ei luba Vene diplomaate enam „daatšadesse“ Marylandis ja Long Islandil


description: USA Chicago eeslinna Mundeleini politsei otsib eesti päritolu meest, keda kahtlustatakse lapsporno jälgmises ja levitamises. Eesti politseid on tema otsimisest teavitatud, kuid pole alust arvata, et ta võiks Eestis olla. - DELFI

title: Eestlane on lapspornoga seoses USA-s tagaotsitav


description: Kohus karistas tingimisi vangistusega meest, kes varastas kolme nädala jooksul Kuressaares poest neli pudelit viina. - DELFI

title: Mees varastas poest neli pudelit viina


description: Venemaa pealinnas Moskvas evakueeriti pommikahtluse tõttu kolmest raudteejaamast umbes 3000 inimest, vahendab uudisteagentuur TASS. - DELFI

title: Moskva kesklinna kolm raudteejaama evakueeriti pommikahtluse tõttu


description: Berliini terrorirünnakuga seoses otsitakse 24-aastast tuneeslast Anis Amrit, kes on olnud võimude jälgimise all. Esmaspäevaõhtuses rünnakus Berliini jõuluturul hukkus 12 ja sai viga 49 inimest. - DELFI

title: BLOGI, FOTOD ja VIDEO: Inimjaht Berliini rünnakus kahtlustatavale Anis Amrile sai Milanos verise lõpu

maintext:
Amrit jälgiti teadete kohaselt röövi kavandamises kahtlustatuna. Saadud rahaga kavatses ta maksta relvade eest. Jälgimine lõpetati aga tõendite puudumise tõttu.
Enne Saksamaale saabumist istus Amri Itaalias neli aastat vangis süütamise eest.
Uurijad usuvad, et veok, millega jõuluturul rahva hulka sõideti, kaapardati esmaspäeva pärastlõunal Berliini loodeosa tööstuspiirkonnast. Veoki juht, poolakas Lukasz Urban oli seal peatunud, et oodata Itaaliast kohale veetud terasraamide mahalaadimist, mis oli edasi lükatud teisipäevale.
GPS-i andmed näitavad, et veok liikus veidi, nagu keegi õpiks sellega sõitma, enne kui suundus kell 19.40 kohaliku aja järgi kesklinna suunas.
Politsei on teatanud, et tegutseb sadade avalikkuselt tulnud vihjete alusel ning kasutab veoki kabiinist leitud DNA jälgi.
BERLIINI TERRORIBLOGI
http://www.delfi.ee/news/paevauudised/valismaa/koigi-berliinis-hukkunute-rahvus-on-teada-vigasaanute-seas-on-vahemalt-uks-soome-kodanik?id=76706530
http://www.delfi.ee/news/paevauudised/valismaa/anis-amrit-tulistanud-korravalvur-on-praktikant-kes-laks-itaalia-politseisse-toole-alles-tanavu?id=76706212
AP foto Amri relvast.
Kuna politseinik Movio jõudis relva nähes reageerida, sai ta ainult ühe kuulihaava õlga. https://twitter.com/poliziadistato/status/812268020181716993
Prantsuse Rahvusrinde presidendikandidaat Marine Le Pen teatas tänases avalduses, et Schengeni lepe tuleb tühistada. Le Peni sõnul näitab fakt, et Amri sai kahel korral takistamatult Prantsuse piiri ületada, Schengeni tekitatud "totaalset julgeolekukatastroofi".
Itaalia peaminister Matteo Renzi teatas Facebooki-postituses, et kuigi seda sageli ei taheta tunnistada, on Itaalia korravalvurid ühed maailma parimatest. "Inimese tapmine ei ole asi, mille üle juubeldada, aga selle relvastatud mehe tapmine oli hädavajalik," kirjutas Renzi. "Oleme teie üle uhked. Elagu Itaalia!" https://www.facebook.com/matteorenziufficiale/posts/10154436062339915&width=500
Tšehhi välisministeeriumi teatel hukkus esmaspäevases rünnakus üks Tšehhi naiskodanik.
Politseinik Christian Movio, kes oleks Amri kinnipidamise eest äärepealt eluga maksnud. https://twitter.com/julianmig/status/812261535296921600
http://www.delfi.ee/news/paevauudised/valismaa/fotod-berliini-terroristi-hukkumispaik?id=76704496
Saksa siseministeerium teatas tänasel pressikonverentsil, et riigis on 330 inimest, keda kahtlustatakse vähemasti terroristide poole hoidmises.
http://www.delfi.ee/news/paevauudised/valismaa/berliini-jouluturu-rundamises-kahtlustatav-lasti-itaalias-maha?id=76703416
Hamburgi politsei uurib, kas Berliini veokirünnakus kahtlustatav Anis Amri võib olla vastutav 16-aastase isiku tapmise eest oktoobri keskel Hamburgis. Tundmatu tappis ohvri 16. oktoobril Hamburgis Kennedy silla all mitme noalöögiga. Noormehe 15-aastase kaaslanna tõukas ründaja Alsteri jõkke. Viimane pääses vigastamata kaldale.
Esseni politsei andmetel ei ole Anis Amri ja Duisburgis toimunud vahistamiste vahel mingit seost.
Raadiojaama RBB teatel filmiti Berliini rünnaku kahtlusalust Anis Amrit mõni tund pärast rünnakut salafistide kohtumispaigas Berliinis.
http://www.delfi.ee/news/paevauudised/valismaa/video-taksost-tehtud-salvestus-naitab-veoki-soostu-berliini-jouluturule?id=76700370
http://www.delfi.ee/news/paevauudised/valismaa/saksamaal-vahistati-euroopa-uhe-suurema-ostukeskuse-rundamise-plaanis-kahtlustatavad-vennad?id=76700218
Rootsi lennuameti Swedavian kõneisik Anders Ekman ütles Expressenile, et tegu oli kell 18.35 maandunud Air Berlini lennuga. Politseioperatsiooni lõppedes selgus, et lennukis polnud siiski tagaotsitav tuneeslane.
Stockholmis Arlanda lennuväljal on politsei piiranud ümber ühe terminali, et kontrollida Berliinist saabunud lennukit. Nimelt oli politseile saabunud vihje kohaselt lennukis Berliini terrorirünnakus kahtlustatava tuneeslase Anis Amriga sarnanev isik, teatab ajaleht Expressen
Uued arengud: Anis Amri tabamiseks välja käidud pearaha on 100 000 eurot, mees oli kriminaalse taustaga. http://www.delfi.ee/news/paevauudised/valismaa/berliini-jouluturul-rahva-sekka-soitnud-veokist-leitud-sormejaljed-viitavad-et-terrorirunnaku-toimepanija-on-kahtlustatav-tuneeslane?id=76699334
Sisserändevastase liikumise PEGIDA asutaja Lutz Bachmann avaldas varsti pärast Berliini rünnakut mõistatusliku säutsu. Esmaspäeva õhtul kell 22.16, seega umbes kaks tundi pärast rünnakut kirjutas Bachmann Twitteris: "Siseinfo Berliini politseijuhtkonnalt: tegija on Tuneesia moslem." Nüüd ajab Bachmann tagasi: "Kallis press, ma tunnistan üles, mul oli loomulikult ainult oma klaaskuul ja ei mingit informaatorit!" Ka Berliini politsei pressiesindaja Winfrid Wenzel toonitas, et võib sajaprotsendiliselt välistada, et Berliinis politseil oleks juba esmaspäeva õhtul olnud andmeid tuneeslasest kahtlusaluse kohta. https://twitter.com/lutzbofficial/status/811884125426774016
Berliner Zeitungi teatel on Anis Amri sõrmejäljed surmaveoki roolil.
Rahakott, mis viis Anis Amri jälile, leiti Berliini politsei teatel päev pärast rünnakut jõuluturult Gedächtniskirche juurest.
Süddeutsche Zeitung, NDR ja WDR teatavad, et surmaveokilt on leitud Amri sõrmejälgi.
Ajalehe Bild andmetel pakkus Berliini rünnaku kahtlusalune Anis Amri end kuid tagasi enesetaputerroristiks.Ajakiri Der Spiegel viitas samast asjast teatades ühe vihajutlustaja telefonikõnede pealtkuulamisele. Amri jutt klassifitseeriti aga tollal nii, et vahistamiseni see ei viinud. Väidetavalt uuris tuneeslane ka relvade hankimise võimalusi.
Saksa ajalehtede esiküljed täna:
Koht Dortmundis, kus Anis Amri ajutiselt elas: https://twitter.com/Andreas_Wegener/status/811864867913269248
Öösel toimusid läbiotsimised ka Berliini Kreuzbergi, Moabiti ja Prenzlauer Bergi linnaosades.
Ajalehe Bild andmetel on kinni peetud Berliini veokirünnakus kahtlustatava Anis Amri neli kontaktisikut.
Lisaks Emmerichile on politsei korraldanud haarangu ka Dortmundis, kus otsiti läbi kaks korterit, teatas Lääne-Saksa ringhääling WDR. Vahistati neli inimest. Seni pole teada, kas see oli seotud Berliini rünnakuga.
Ajalehe Kölner Stadt-Anzeiger teatel oli veokirünnak Berliinis pikalt ette planeeritud. Juba kuid räägiti Ruhri piirkonna salafistide ringkonnas rünnakust Berliinis, milleks kasutatakse veoautot, teatas advokaat Burkhard Benecken, kes kaitseb kohtus ühte Esseni sikhide pühamu vastases rünnakus süüdistatavat. "Minu klient rääkis mulle mais, et on plaanidest kuulnud," ütles Benecken.
http://www.delfi.ee/article.php?id=76690070
Varahommikused pildid Breitscheidplatzilt, kus rünnaku ohvriks langenud jõuluturg öösel taas avati.https://g3.nh.ee/dgs/loader.php#id=188290
Breitscheidplatzil asuv jõuluturg tehti ööl vastu tänast taas lahti, parasjagu tuuakse aga kohale betoonist blokke, mis pannakse ette paika, kust veok esmaspäeva õhtul turule ja rahva sekka sõitis.
Amri perekond väljendab šokki. "Kui ma meedias oma venna fotot nägin, ei uskunud ma oma silmi," ütles vend Abdelkader Amri Tuneesias uudisteagentuurile AFP. Ajaleht Bild rääkis teise venna Walidiga: "Viimast korda oli meil Facebookis kontakt umbes kaks nädalat tagasi."
Itaalia julgeolekuringkondade andmed Amri kohta (allikas: Itaalia ajaleht La Repubblica): * Saabus 2011. aastal Lampedusa saarele * Ütles, et on 17-aastane, oli aga tegelikult 19. Põhjus: alaealisi ei tohi riigist välja saata * 2011. aasta 20. septembril võttis Amri osa pagulaste mässust Lampedusal * Mässu käigus süütas Amri ühe kooli. Selle eest mõisteti ta neljaks aastaks vangi. Karistust kandis ta Palermo Ucciardone vanglas. * Pärast vabanemist pidi Amri välja saadetama. Tuneesia võimud ei tunnista aga oma kodanikku (nad ei tee seda ka hiljem, kui Saksamaa teda välja saata tahab) * Pärast 60-päevast väljasaatmise ootamist lasti Amri vabaks
Itaalia uudisteagentuuri ANSA teatel saabus Amri koos mitme tuhande kaasmaalasega Sitsiiliasse pärast araabia kevade sündmusi 2011. aasta veebruaris. Seejärel elas ta alaealiste pagulaste vastuvõtukeskuses. Pärast täisealiseks saamist pani ta toime mitmeid kuritegusid ja mõisteti nende eest neljaks aastaks vangi. Pärasta vabanemist 2015. aastal pidi ta Itaaliast Tuneesiasse välja saadetama. Ajalehe Die Welt andmetel ei tuvastanud Tuneesia Amri isikut ametlikult Itaalia seaduses selleks ette nähtud aja jooksul ning Amri tuli Trapani väljasaatmiskeskusest vabaks lasta. Nii sai ta Itaaliast lahkuda ja reisis Saksamaale.
Milano prokurör Alberto Nobili ütles, et surmaveoki saabumise ja lahkumise juures Milano eeslinnast Cinisello Balsamist ei ole mingeid ebareeglipärasusi. Veok võttis Itaaliast peale 25 tonni metalltooteid.
Berliini rünnaku kahtlusaluse Anis Amri isa sõnul istus ta Itaalias vangis. Isa sõnul reisis Amri Itaaliasse seitse aastat tagasi illegaalselt alaealisena. Seal oli ta neli aastat ühe kooli süütamise eest vangis.
Politsei otsis Nordrhein-Westfaleni liidumaal Emmerichis läbi pagulaste vastuvõtukeskuse. Neljapäeva hommikul toiumunud aktsioon, millest võttis osa umbes sada ametnikku, kestis umbes tunni.
Berliini rünnaku ohvrite hulgas on ka üks Iisraeli naine, kinnitas neljapäeval Iisraeli välisministeeriumi esindaja. Naise mees, samuti Iisraeli kodanik, sai rünnakus raskelt viga. Teda on mitu korda opereeritud, kuid tema elu enam ohus ei ole.
New York Times kirjutab USA ametnikele viidates, et Amri uuris internetis lõhkekehade valmistamist ning tal oli otsene kontakt terrorirühmitusega Islamiriik. Ebaselgeks jääb millisest ajaperioodist need andmed pärit on. Amri nimi on USA lennukeelunimekirjas.
Saksamaa liiduprokuratuur ja liidukriminaalamet paluvad avalikkuse abi Berliini veokirünnakus kahtlustatava Anis Amri tabamiseks. Vaevatasuks pakutakse kuni 100 000 eurot.
Tagaotsitavat, arvatavasti relvastatud ja ohtlikku Anis Amrit seostati juba varem röövi kavandamisega automaatrelvade ostmise rahastamiseks. Relvi aga soovis ta kahtlustuste kohaselt hankida rünnaku elluviimiseks. http://www.delfi.ee/news/paevauudised/valismaa/berliini-runnakus-kahtlustatav-tuneeslane-oli-sel-aastal-varem-voimude-jalgimise-all-kuid-kaotati-toendite-puudumise-tottu-silmist?id=76686500
Berliini politsei on avalikustanud tagaotsitava tuneeslase näopildi ja tema nime - Anis Amri
http://www.delfi.ee/news/paevauudised/valismaa/avaldati-berliinis-tapetud-poolaka-pilt-uks-hukkunuist-oli-ilmselt-itaallane?id=76681892
Politseioperatsioon Düsseldorfi kaubamajas lõppes.
Saksamaa siseminister Thomas de Maizière kinnitas, et otsitakse uut kahtlusalust. De Maizière'i sõnul kuulutati kahtlusalune tagaotsitavaks keskööl. Rohkem üksikasju ei tahtnud minister avaldada, kuid ütles, et ka see kahtlusalune ei pruugi tingimata rünnaku toimepanija olla.
Ajalehe Bild teatel toimub politseioperatsioon ühes Düsseldorfi kaubamajas. Üks tunnistaja kinnitas, et nägi Berliini rünnakus kahtlustatavat Anis A.-d.
Saksamaa liidukantsler Angela Merkel kutsus uuesti kokku niinimetatud julgeolekukabineti, kus arutati Berliini terrorirünnaku uurimise seisu, teatas pressiesindaja Steffen Seibert. Istung toimus ennelõunal ja selle järel informeeriti ka erakondade ja Bundestagi fraktsioonide juhte. Julgeolekukabinetti kuuluvad peale liidukantsleri veel välisminister, kaitseminister, siseminister ja kantsleriameti ülem. Vajaduse korral kutsutakse osa võtma ka teiste ministeeriumide või ametkondade esindajad, näiteks välisluureteenistuse Bundesnachrichtendiensti (BND), liidukriminaalameti (BKA) ja sisejulgeolekuteenistuse, põhiseaduse kaitse liiduameti (BfV) juhid.
Berliinis viibiva Eesti Päevalehe ajakirjaniku Mihkel Tamme sõnul hakkab elu Berliini jõuluturgudel normaliseeruma. Kui eile olid jõuluturud kas täiesti suletud või vaid mõni tund avatud, siis täna jätkavad turulised juba rahulikult oma igapäevatoimetusi.
Ühtlasi käivad politseinikud neljameheliste väikeste ekipaažidena ringi, automaadid käes.
Eesti Päevaleht ja Delfi on Berliinis jätkuvalt kohapeal. Täna on näha, et jõuluturgudel on esmaspäeva õhtul toimunud rünnaku tõttu valvet tugevdatud ja kontrollitakse kotte.
Pärast Berliini terrorirünnaku uurimise algust toimus küberrünnak Saksamaa liidukriminaalameti (BKA) vihjeleheküljele internetis, teatasid Funke meediagrupi ajalehed. Veebilehele www.bka-hinweisportal.de võisid inimesed üles laadida videosid ja fotosid Berliini jõuluturul toimunud terrorirünnakust. Teisipäeval kell 17-19.30 oli see veebileht aga niinimetatud DDos-rünnaku tõttu ligipääsmatu. Kohe võeti tarvitusele ka vastuabinõud, nii et veebileht saadi samal õhtul uuesti tööle, teatas BKA esindaja.
Ajalehel Die Welt on selline uue kahtlustatava foto:https://twitter.com/BBCDanielS/status/811526649317654528
http://www.delfi.ee/news/paevauudised/valismaa/berliini-surmaveoki-juhiistme-alt-leiti-tuneeslase-elamisluba?id=76679048
Ajaleht Bild on just välja pannud võimaliku uue kahtlusaluse foto:https://twitter.com/BILD/status/811523347741868034
Der Spiegel vahendab, et Saksa föderaalvõimud võivad valmistuda üleriigilise otsingu väljakuulutamiseks kahtlusaluse tabamiseks. Täpsemat infot oodatakse Eesti aja järgi kell 14 algavalt pressikonverentsilt.
Uus info: Der Spiegeli andmeil otsib Saksa politsei 24-aastast tuneeslasest kahtlusalust Anis A.-d, kelle isikuttõendav dokument leiti Berliini jõuluturule sisse põrutanud veoki kabiinist. https://twitter.com/SPIEGEL_English/status/811521241362223105
Uus vahistamine kolmapäeva hommikul ei toonud kaasa mingit edu. Vahistatu ei osutunud Berliini veokirünnaku toimepanijaks, teatas raadiojaam RBB. Kahtlusalune lasti teadete kohaselt uuesti vabadusse. Politsei oletab, et süüdlane on vigastatud. Veoki kabiinist võeti DNA proovid. Seetõttu otsib politsei jälgi kõigist Berliini ja Brandenburgi liidumaa haiglatest.
2016. aasta rünnakud Saksamaal: https://twitter.com/AFP/status/811509269493403648
Berliini politsei on esmaspäevaõhtuse rünnaku kohta Berliinis kogunud üle 500 tõendi. Lisaks tunnistajate ütlustele uurivad uurijad DNA jälgi ja sõrmejälgi. GPS-i andmete järgi otsitakse ründaja mobiiltelefoni. Sellel baasil on võimalik luua pilt ründaja liikumisest.
Poola politsei alustas samuti mõrvajuurdlust.
Poola veokijuhi Lukasz Urbani lahkamise tulemusena saadi teada, et ta elas kuni rünnakuni. Ta istus kabiinis kõrvalistmel, kui terrorist rahva hulka sõitis. Uurija sõnul pidi kabiinis toimuma võitlus. Ilmselt pussitas terrorist poolakat, kui viimane roolist haaras, et inimelusid päästa. Kui veok seisma jäi, lasi terrorist Urbani maha ja põgenes.
„Täna on kurb päev, aga mitte šokeeriv. Berliin on Saksamaa pealinn ja sümbol ning me kartsime, et selline rünnak lõpuks ka Berliini jõuab,” sõnas hukkunutele lilli tooma tulnud berliinlane. http://epl.delfi.ee/news/valismaa/berliinlased-see-on-kurb-paev-aga-mitte-sokeeriv?id=76671582
Paistab, et sündmuste kulg on Berliinis mõnevõrra rahunenud, kuid kuna ründaja on endiselt ilmselt vabaduses, võib olukord iga kell muutuda pingelisemaks. Julgeolekusasutused on kindlasti valmistumas või läbi viimas erinevaid operatsioone ning kontrollimas juhtlõngasid. Seega tasub aegajalt Delfi blogi lahti teha ja uurida, et mis uut selles vallas on toimunud, sest plaanime teid võimalikult jooksvalt asjadega kursis hoida.
Siseminister Andres Anvelt ütles stuudiointervjuus "Aktuaalsele kaamerale", et teisipäeva hommikul toimunud eriteenistuste ja politseijuhtide välkkoosolekul otsustati Tallinna ja kogu Eesti terroriohu taset mitte tõsta."Küll aga jõudsime selleni, et linnapildis tuleb olla rohkem nähtavamal," rääkis Anvelt, kelle sõnul kasutatakse ära ka võimalusi videokontrollimiseks, sest näiteks vanalinn on kaameratega hästi kaetud."Videokontrolli abil on meil võimalik hinnata, kui tekivad liiklusanomaaliad, mis võivad viidata ohule," selgitas siseminister.
Viimased Delfi fotograafi Andres Puttingu tehtud fotod Berliinist näitavad, et sündmuskohta on päeva jooksul toodud suur hulk lilli ja küünlaid.
ISIS ütleb oma avalduses, et ründaja oli nende sõdur ning rünnak oli suunatud "ristisõdijate koalitsiooni kuuluvate riigi elanike" vastu.
ISIS teatas just oma ametliku propagandakanali kaudu, et võtavad vastutuse Berliini rünnaku eest. https://twitter.com/Reuters/status/811289941292576768
Delfi TV stuudios on Priit Simsoni külalisteks antud linnadega lähedasi sidemeid omavad inimesed: Türgis elav inimõiguslane ja ajakirjanik Hille Hanso ning Berliinis resideerunud Eesti Päevalehe kultuuritoimetaja Mari Peegel. http://tv.delfi.ee/saated/arvamusstuudio/arvamusstuudio-kuidas-vaatlevad-hiljutisi-sundmusi-turgis-ja-berliinis-elanud-eestlased?id=76670004
Briti meediast jooksis korra läbi ka väide, et Kölni raudteejaamas on pommiga seotud olukord, aga see osutus koheselt ka valehäireks. See aga näitab, et olukord Saksamaal on ikkagi endiselt ärev ja inimesed erksad.
Reuters: siseministri sõnul on rünnaku motiivid endiselt ebaselged, ründaja võib vabaduses olla. https://twitter.com/ReutersWorld/status/811283853503561728
Berliini jõuluturu rünnaku käigus hukkunud Poola veokijuht oli enne saatuslikku sõitu nimetanud oma sihtkohta "kummaliseks", ütles rünnakus kasutatud veoki omanikfirma juht CNN-i tütarkanalile TVN24. http://www.delfi.ee/news/paevauudised/valismaa/berliini-runnakuks-kasutatud-veoki-omanik-juht-nimetas-paeval-veose-sihtkohta-kummaliseks?id=76671768
Värske kaader Berliini rünnakupaigast päev pärast rünnakut:
Esialgsetel andmetel vabastati kahtlustatav pakistanlane Naved vahi alt, sest tema vastu polnud piisavalt tõendeid:http://www.delfi.ee/news/paevauudised/valismaa/berliini-politsei-vabastas-jouluturu-rundamises-kahtlustatava-vahi-alt?id=76671940
VÄRKSE UPDATE: Rünnakus kahtlustatav mees lasti politsei poolt vabaks, vahendab välismeedia ja teatas just EPLi reporter Mihkel Tamm Berliinist.
Sarnasel teemal värskeid uudiseid Austriast: http://www.delfi.ee/news/paevauudised/valismaa/austrias-peeti-kinni-jouluturu-rundamise-plaanis-kahtlustatav-varjupaigataotleja?id=76671718
Põhja prefekt ütleb, et tekkinud olukorraga arvestatakse ja politsei püüab olla nähtav. https://twitter.com/KristianJaani/status/811259268380917761
Siin ka Merkelist pikem fotoseeria: http://www.delfi.ee/news/paevauudised/valismaa/eesti-paevaleht-ja-delfi-berliinis-berliini-terroripaika-kulastas-silmatorkavalt-rusutud-angela-merkel?id=76670120
Delfi fotograaf tabas täna ka rünnakukohta vaatama tulnud Saksamaa kantsleri Angela Merkeli. "Emake" Merkel oli silmnähatavalt tõsises ja kurvas meeleolus...
Berliini politsei teatab, et 24 haavatut on juba haiglast välja saanud ja oma perede juures. "See sisendab lootust," ütleb politsei.
Berliini politsei teatab, et 24 haavatut on juba haiglast välja saanud ja oma perede juures. "See sisendab lootust," ütleb politsei. https://twitter.com/PolizeiBerlin_E/status/811237887127810048
Berliinis viibiv Tallinnast pärit Jüri toob terrorirünnakujärgset meeleolu kirjeldades välja põlvkondadevahelised erimeelsused: vanemad süüdistavad terrorirünnakutest põgenikke, noored üritavad Saksamaale varjupaika otsima tulnuid kaitsta. http://www.delfi.ee/news/paevauudised/eesti/eestlane-juri-berliinis-vanem-polvkond-suudistab-koiges-pogenikke-noored-kaitsevad-neid?id=76667468
http://www.delfi.ee/news/paevauudised/valismaa/ajajoon-tanavu-toimunud-runnakud-ja-arahoitud-terroriaktid-saksamaal?id=76668042
Berliini politsei leinaminut. https://twitter.com/PolizeiBerlin_E/status/811211099928481792
Münch: nii kaua, kuni kinnipeetu süü on kahtluse all, pole teada, kas tegelik süüdlane viibib veel vabaduses, eriti seetõttu, et relva, millega tapeti Poola veokijuht, pole veel leitud. "Me oleme kõrgendatud häireseisundis," teatas Münch.
Münchi sõnul on seni tuvastatud kuus ohvrit, kes on kõik Saksamaa kodanikud.
BKA juhi Münchi sõnul on endiselt lahtine, kas tegemist oli islamistliku rünnakuga.
Berliini politseipresidendilt Klaus Kandtilt küsiti pressikonverentsil, miks ei olnud jõuluturul betoonpiiret. Kandti sõnul ei ole võimalik kõiki jõuluturge betoonpiiretega varustada. Kandt tunnistas, et on nii palju võimalusi inimeste veokiga tapmiseks.
Liidupeaprokurör Franki sõnul oletatakse terroristlikku tausta. Ta kinnitas, et kinnipeetud mehe suhtes ollakse kahtleval seisukohal.
Saksamaa liidukriminaalameti (BKA) juht Holger Münch ütles, et praegu on tähtis välja selgitada, mis leidis aset enne ja pärast juhtunut. Münch rääkis tõsisest ohuolukorrast, mida rünnak Berliinis kinnitas.
Saksamaa peaprokurör Peter Frank ütles pressikonverentsil, et praegu ei ole selge, kas veokirünnaku toimepanijaid oli üks või mitu. Kinnipeetu ei pruugi lõpuks süüdi olla. Praegu vaadatakse läbi videosalvestusi. Poolakast veokijuht langes inimröövi ohvriks.
http://www.delfi.ee/article.php?id=76666160
Ka Berliini politseipresident Klaus Kandt väljendas kahtlust, kas kinnipeetu ikka on rünnaku toimepanija. "Ei ole kindel, et ta oli tõesti juht," ütles Kandt.
Surmaveoki omaniku, Poola transpordiettevõtja Ariel Zurawski sõnul osutas veokijuht arvatavale ründajale nähtavasti vastupanu. Zurawski, kellele politsei näitas tema nõbu olnud veokijuhi fotot, ütles, et oli kindlalt näha, et mees oli võidelnud.
http://www.delfi.ee/news/paevauudised/valismaa/ajaleht-berliini-politsei-teatel-on-vahi-all-vale-mees?id=76665886
Kahtlusalune oli politseile teada ilmselt seoses ühe seksuaalrünnaku uurimisega.
Ajaleht Die Welt teatab Berliini politseis ringlevatele juttudele viidates, et kinni peetud pakistanlane ei olnudki surmaveoki roolis.
Ajalehe Bild andmetel ei ole relva, millega poolakast veokijuht maha lasti, seni leitud.
De Maizière'i sõnul on kahtlusalune pärit Pakistanist. Ta saabus Saksamaale 2015. aasta 31. detsembril ja registreeriti. Tema varjupaigataotluse menetlus on pooleli, sest mitmed katsed teda küsitleda on ebaõnnestunud.
De Maizière hoiatas sakslasi, et nad oma elustiili Berliini rünnaku pärast ei muudaks. "Ärgem laskem hirmul oma elu kujundada," ütles De Maizière. "Kui me taganeme, on vabaduse vaenlased juba võitnud."
De Maizière'i sõnul pole keegi terroriteo eest vastutust võtnud.
Saksamaa siseministri Thomas de Maizière'i sõnul pole enam mingit kahtlust, et tegemist oli rünnakuga. Veok juhiti tahtlikult rahva hulka. De Maizière'i sõnul on tegemist brutaalse mõrvaga. De Maizière kinnitas, et kahtlustatav eitab tegu. Siseministri teatel jäävad jõuluturud Berliinis üheks päevaks suletuks.
Saksa uudisteagentuur DPA teatas julgeolekuringkondadele viidates surmaveoki kõrvalistmel olnud Poola veokijuht oli väikesekaliibrilisest relvast maha lastud. Kas uurijad on relva juba leidnud, pole praegu teada. Veoki kabiinist leiti verega määrdunud riideid. Hiljem kinni peetud kahtlusaluse juurest ei leitud aga verega määrdunud riideid. Kas see viitab sellele, et mees vahetas enne põgenemist riideid, pole teada.
http://www.delfi.ee/news/paevauudised/valismaa/delfi-video-vaata-milline-olukord-valitseb-berliini-terrorirunnaku-sundmuspaigas?id=76663252
http://www.delfi.ee/article.php?id=76663700
DPA teatab julgeolekuringkondadele viidates, et veokirünnaku 23-aastane kahtlusalune eitab seni kõike.
Ajalehe Die Welt teatel oli surmaveoki juhil alates selle aasta 2. juunist Saksamaal elamisluba. Saksamaale saabus ta väidetavalt 11. veebruaril.
Välisminister Sven Mikser mõistis hukka koletu rünnaku Berliinis. „Avaldan südamest kaastunnet elu kaotanute peredele ja lähedastele ning soovin kannatanutele kiiret paranemist. Oleme sel kurval ajal mõtteis kõigiga, keda see tragöödia puudutab,“ ütles välisminister Mikser. „Berliinis toimunu oli koletu kuritegu kõige inimliku vastu, millel ei saa olla meie ühiskonnas kohta. Mõistan teravalt hukka vägivallateod, mis võtavad süütutelt inimestelt elu ning tekitavad hirmu, meeleheidet ja leina. Avaldame Saksamaa valitsusele solidaarsust ning seisame ühiselt meie väärtuste ja julgeoleku eest,“ rõhutas Mikser.
http://www.delfi.ee/news/paevauudised/valismaa/merkel-lubas-veokirunnaku-eest-nii-karmi-karistust-kui-seadused-lubavad?id=76663406
Kohe rünnatud jõuluturu juures asub keiser Wilhelmi mälestuskirik, kuhu suundus nüüd ka Berliini linnapea Michael Müller.
USA president Barack Obama kinnitas Saksamaa liidukantslerile Angela Merkelile USA toetust terrorirünnaku tagamaade uurimisel, teatas Saksa valitsuse pressiesindaja Steffen Seibert, kelle sõnul toimus teisipäeva hommikul Obama ja Merkeli vahel telefonivestlus. Obama avaldas kaastunnet hukkunute lähedastele ja soovis vigastatutele kiiret paranemist.
Poola transpordifirma omanik Ariel Zurawski kinnitas oma firma veokijuhi surma, ta tundis politseifotolt ära oma nõo. Zurawski sõnul oli tegemist hea autojuhiga, ühe viimase heaga turul. Mehest jäävad maha naine ja 17-aastane laps.
Berliinis laiendati politsei kontrollitavat tsooni ja kõik inimesed aeti veelgi kaugemale. Maha pandi mõõdulindid ja politseitöötajad teevad drooniga õhust fotosid sellest, kuidas kriminalistid töötavad.
Saksa liidumaade siseministrite konverentsi eesistuja, Saarimaa siseminister Klaus Bouillon rääkis pärast rünnakut Berliinis "sõjaseisukorrast". "Me peame konstateerima, et oleme sõjaseisukorras, kuigi mõned inimesed, kes alati ainult head näevad, ei taha seda näha," ütles Bouillon. Politsei hakkab tema sõnul end jõuluturgudel üle Saksamaa rohkem näitama.
Brandenburgi liidumaa siseminister Karl-Heinz Schröter ütles, et veokirünnakus hukkunute hulgas on ka üks mahalastu. Schröter teatas Potsdamis, et ilmselt on tegemist Poola veokijuhiga, kes on tõenäoliselt ohver, mitte süüdlane.
Delfi ja Eesti Päevaleht on Berliinis ka kohapeal ja toovad teieni värskemat infot, pilte ja emotsioone. Berliinis viibiv Eesti Päevalehe ajakirjanik Mihkel Tamm märkis, et juba kilomeetri kaugusel terrorirünnaku sündmuskohast on tänavaid suletud ja tehtud kontrollpunktid, kus kõik autojuhid üle kontrollitakse ja neilt küsitakse, miks neil on vaja alasse siseneda.
Berliini liidumaa pagulaste asjade ameti esindaja Sascha Langenbachi sõnul korraldas eriüksus varahommikul haarangu pagulaste varjupaigas Berliini Tempelhofi lennuväljal. Küsitleti angaaris nr 6 elavat nelja noormeest. Kedagi kinni ei peetud. Alates kella kolmest öösel võttis operatsioonist osa kuni 250 ametnikku. Operatsioon lõppes kell kaheksa hommikul.
Ajalehe Bild andmetel on kahtlusaluse näol tegemist 23-aastase Pakistanist pärit Naved B.-ga.
Ajalehe Bild teatel on kahtlusalune viidud Berliinist Karlsruhesse, kus asub Saksamaa liiduprokuratuur.
Saksa uudisteagentuur DPA teatab julgeolekuringkondadele viidates, et Berliini rünnaku kahtlusalune saabus Saksamaale Balkani rändeteed pidi. Tema isiku täpne kindlaks tegemine on raskendatud, sest ta on kasutanud mitmeid nimesid.
Bundestagi siseasjade komitee peab kolmapäeval eriistungi, kus arutatakse arvatavat terroriakti Berliinis.
http://www.delfi.ee/news/paevauudised/valismaa/pealtnagija-jalitas-berliini-surmaveokit-juhtinud-meest-labi-pargi?id=76660080
Eriüksus tegi teisipäeva hommikul enne kell nelja haarangu ühes angaaris Berliini Tempelhofi lennuväljal. Väidetavalt elas terrorirünnakus kahtlustatu seal varjupaigataotlejate vastuvõtukeskuses.
Täna kell kell 14 Eesti aja järgi toimub Berliinis pressikonverents, kus räägitakse täpsemalt rünnaku teadaolevatest asjaoludest.
Ajalehe Bild andmetel on vahistatud mees, kes surmaveokit arvatavasti juhtis, pärit Pakistanist. Saksamaale saabus ta 2015. aasta 31. detsembril Passau kaudu. Politseile on ta väidetavalt tuttav pisikuritegude tõttu.
http://www.delfi.ee/news/paevauudised/valismaa/gps-i-andmete-jargi-vois-berliini-surmaveoki-juht-esimest-korda-sellise-soiduki-roolis-olla?id=76658838
«Süütute inimeste vastu suunatud rünnakud on meie ühine mure. Sellised teod väärivad ühest ja karmi hukkamõistu,» kirjutas Eesti riigipea kaastundeavalduses Saksamaale. http://www.delfi.ee/news/paevauudised/eesti/president-kaljulaid-avaldas-saksamaale-kaastunnet-me-koik-leiname-sellel-sungel-puhade-eelsel-paeval?id=76658840
Kõige toimunud valguses püstitab Soome ajaleht Ilta-Sanomat kolm küsimust, millele vastuste saamisega tekiks juhtunust veelgi terviklikum pilt. http://www.delfi.ee/news/paevauudised/valismaa/kolm-kusimust-mille-vastused-aitaksid-moista-berliinis-toimunud-terrorirunnaku-tagamaid?id=76658810
Berliini politsei kinnitas veel kord veendumust, et veoauto ei sõitnud jõululaadaliste hulka juhuslikult ja tegemist oli tahtliku terroriaktiga. https://twitter.com/PolizeiBerlin_E/status/811071432667099136
Berliini politsei teatab, et jõululaadal rahvahulka sõitnud veokist leitud Poola päritolu mees ei olnud selle veoki juht rünnaku toimumise ajal. https://twitter.com/PolizeiBerlin_E/status/811060575082004480
"Ma kuulsin karjumist ja me kangestusime ühele kohale. Äkki hakkasid inimesed liikuma ja aitama rusude välja teisi, kes seal olid," ütleb Austraaliast pärit üliõpilane, kes viibis rünnakupaiga vahetus läheduses. http://www.delfi.ee/news/paevauudised/valismaa/austraalia-uliopilane-berliini-sundmuste-keskel-koikjal-oli-veri-ja-vigastatud-inimesed?id=76658600
Taavi Rõivas kirjutas Twitteris, et Berliini sündmused on hirmutavad ja jubeduseni sarnased sellele, mis toimus juulis Nices. Endine peaminister on mõtetes kannatanute ja nende lähedastega. https://twitter.com/TaaviRoivas/status/810944000794513408
Eestlane Berliinis, kui sina või keegi sinu lähedastest vajab informatsiooni või abi, siis hetkel töötab Berliinis infokeskuse number: 0331 505950 https://twitter.com/PolizeiBerlin_E/status/811040501323493380
Donald Trump kirjutas oma Twitteri sissekandesse, et terrorirünnakute valguses peab tsiviliseeritud maailm muutma oma mõtlemismalli. https://twitter.com/realDonaldTrump/status/810988379051610112
Peomeeleolu vahetus vaid mõne hetkega hirmu ja kaosega. Vaata, millised riismed jättis õnnetus endast maha sündmuskohale. https://youtu.be/qtJID-N94Is
Vahetult pärast traagilisi sündmusi Berliinis teatas Välisministeerium, et esialgsete andmete kohaselt eestlased õnnetuses kannatada ei saanud. http://www.delfi.ee/news/paevauudised/eesti/valisministeerium-esialgsetel-andmetel-pole-eestlased-berliinis-kannatada-saanud?id=76658288
http://rahvahaal.delfi.ee/news/uudised/eestlane-berliinis-linnapea-teatas-et-koik-on-kontrolli-all-aga-justiitsminister-et-uurimise-votab-ule-terrorivastane-ametkond?id=76657834


description: Eile hommikul põrkasid Tallinnas Mustmäel kokku sõiduauto ja linnaliini buss. Autojuht sõitis sündmuskohalt minema, politsei palub pealtnägijate abi. - DELFI

title: Tallinnas sai bussi ja sõiduauto kokkupõrkes bussireisija viga, autojuht põgenes sündmuskohalt


description: President Kersti Kaljulaid andis täna oma ametiaja esimese aastalõpuintervjuu rahvusringhäälingule, mida Delfi vahendas otseblogina. - DELFI

title: President Kaljulaid: religioossed erandid koolilaste toidumenüüs on koht, kus minu jaoks tuleb mängu olulisus, et riik on meil ilmalik ja riigikirikut ei ole

maintext:
President Kersti Kaljulaidi intervjueeris Joonas Hellerma (32), kes on peamiselt tuntud kultuurialaste kirjutiste poolest ning olnud ka muuhulgas ETV kultuurisaate "OP!" toimetaja ja saate "Plekktrumm" juht.
Eelnevatel aastatel on Eesti presidenti intervjueerinud näiteks Lauri Hussar, Margit Kilumets, Urmas Vaino ja Indrek Treufeldt.
Loe intervjuud meie blogist:
Kaljulaidi aastalõpuintervjuu
Intervjuu on lõppenud! Loe blogist, mida presidendilt küsiti ja mida ta vastas.
Millist poliitilist kultuuri te uuelt aastalt ootate, teie sõnum poliitikutele?Ma loodan, et kokkuleppimise vaim süveneb. Me peame oskama üksteist võimendada. Meid on liiga vähe selleks, et kustutada üksteise häid omadusi ja külgi.Olete te kindel, et teid kuulatakse?Olen küll. Ma räägin sellest kogu aeg. Ma usun küll, et sellel on oma mõju.
Viidates Silvergate`ile: Kas võim ja selline kahevahel olek on aktsepteeritav? Mulle tundub, et mis ei ole kaetud riigisaladusega, võiks olla avalik. Ma olen rääkinud erakondadele ammu, et raamatupidamine võiks olla internetist ja ka tõeline.
Eesti majandus, kuidas teie endale majandusest pilti loote? Ma vaatan tööpuuduse numbrit kõigepealt. Kui see on kõrge, siis tuleb otsida lihtsaid ja kiireid viise, näiteks tuua välisinvesteeringuid. Aga kui tööpuudus on madal ja palgad kasvavad, siis on keerulisem. Siis tuleb olla ise innovatsiooniliider ja võitja.
Te olete ennast ka ise nimetanud liberaalne konservatiiv? Minu jaoks on oluline meie komberuum. See, kuidas me elame oma igapäevast elu. Kuidas me riides käime, mida me sööme jne. See on meile mingil moel oluline. Ja loomulikult me võime sellest ise välja minna ja siia võivad tulla teised inimesed ja loomulikult on tore, kui meie toidulaud on vaheldusrikka. aga siis on suur osa kombeid, mida me ei peaks mujalt tulijatel laskma muuta. Näiteks kombeks pidada laulupidsuid ja teha asju Eesti keeles. Aga ka see, et kombeks käia lühikese seelikuga ja ei tee religioosseid erandeid toidumenüüs. "See on see koht, kus minu jaoks tuleb mängu see olulisus, et riik on meil ilmalik ja riigikirikut ei ole. Mulle tundub, et just see on meile parim kaitse ka võõraste religioonide eest. Meil ei ole kohustust aktsepteerida nende religioonidega seotud tavasid, kui meie haiglad ja meie koolid on ilmalikud ega tee ühegi religiooni suhtes spetsiaalseid liigutusi, spetsiaalseid kummardusi. Mulle tundub, et just see kaitseb meie riiki."
Kurikuulsal kiriku-teemal küsimus. Ei, minu arvates taheti lihtsalt pidada tänujumalateenistust minu kohal viibides. Ma austan väga inimeste usuvabadust ning mul poleks olnud mitte midagi selle tänujumalateenistuse vastu, kui see oleks toimunud ka minu seal viibimata.
Kas on mõni avalik rituaal, mida Te välja pakute ametiajal?Meil 24. veebruariga seoses mitmeid rituaale ju näiteks ja ka vabadussammas, millega tekkinud rituaalid jne. Rituaalid muutuvad alati ja koguaeg. Ma arvan, et see on tore, aga põhiline olemus peab jääma. See, mis hinge liigutab.
Kas Putini kutsute Eesti 100. aastapäevale?Ma ei tea, milline on siis ju Venemaa suhtumine ja positsioon. Praeguse suhtumisega Venemaa presidenti ma ei kutsuks.
Mida Te teete suhete parandamiseks Venemaaga?Mina saan suhelda teiste partneritega. Me peame ütlema koos Moskvale, et muutused algavad Moskvast. Ehk annate sellega initsiatiivi käest ära?Meie panus ELi ühtsusesse on väga oluline. Näiteks kui Ukraina kriis tekkis, siis oli suhtumine, et "nüüd on siis teie positsioon Venemaasse". Ma pean sellist suhtlust oma positisoonipikendamiseks.
Eelmine president oli lõpus Euroopa pärast ikka väga murelik. Teie olete vastupidi eurooptimist. Mida teha aga terroriga?Tuleb tunda kaasa ja hoida kokku. Aga kui mõelda ELi tulevikule, siis ELi minevik on see, mis annab mulle kindluse. Alati saadakse probleemidega hakkama. Jah, see võib näha välja kole kohati, aga asjad saadakse paika. Näiteks ühised andmebaasid. Islam ja terrorism ei tohiks olla sünomüümid. Terroriste mina kardan.
Tartu ülikooliga ei olda vahel enam rahul. Mida sellest teemast arvate? Jah, on öeldud, et see on liiga edetabelikeskne. Aga nendes oleme ka ju järjest kõrgemal. Mis puudutab 3+2 haridust, siis olen öelnud naljatlemisi Volli Kalmile (TÜ rektor - toim.), et bakalaureusediplomeid tuleks anda välja vaikselt kuskilt tagauksest. Tegelikult on vaja vähemalt 2 aastat, et teemast mingi pilt saada ja siis spetsialiseerumisest rääkida. Sõbrad, palun, käige ikka vähemalt 5 aastat ülikoolis.
Aga suur tuulepark Hiiumaale?Kas see kaldale paistab? Kas see kaldale kostab? Mina ei tea! Ja kui paistab või kui kostab, siis peame edasi vaatama. Aga kui ütleme, et paistab?Mulle meeldib Vääna-Jõesuust näiteks vaadata tuulikuid, aga mina olen liiga masinakeskne inimene. Ja müra kohta ma kah ei oska öelda.
Mis saab Eesti metsadest?Mul on emotsioon selle temaga, Euroopa kohal lennates aastatega läheb meelest, et mets ei kasvagi vaid nö ritta panduna. Seega on mulle oluline, et see säiliks puhtana.
Rail Baltic. Kuidas ühiskonda sellel teemal ühendada?Me peame ennast ühendama Euroopaga pöördumatult ja tegema seda ka läbi infrastruktuuri. See on eluliselt oluline, et seda teeksime. Ainult lillesidemega köitmisest enam ei piisa. Loomulikult pole selliste projektide puhul täit kindlust ja see võtab kaua aega, aga mis on alternatiivid? Autovedu? See pole ju turvaline ja keskkonnasõbralik.
Eestis on suur palgalõhe ja palju naistevastast vägivalda. Miks me neist asjadest üle ei saa? Me oleme hakanud rääkima vägivallast ja nii saame ka kunagi sellest ehk üle. Aga hetkel oleme me jah tunnistamise ja rääkimise faasis alles. Kuidas Teie selles vallas eeskuju näitate?Olen delikaatne sellega tegelemisel. Räägin sellest ka inimestega tihti sellest, aga teen seda vaikselt.
Mis saavad olema Teie teemad 5 aastaks?On teemad, mis on mul seljaajus olemas: haridus, teadus, majandus. Aga üha armsamaks saavad ühiskonnaga seotud teemad, näiteks lindade ja valdade tegevus ja areng. Me räägime liiga palju haldusreformi mehaanikast, aga liiga vähe sellest soojast südamest, mis selle keskel on.
Mis annab sõnale usaldusväärsuse?Täpsus, Peab olema väga täpne ja väga järjekindel. Kui oled järjekindel selles, mida ütled, siis sõna ei devalveeru.
Olete tegelenud palju sõnaga, mida see tähendab?Üks sõna on nn "vaikne" sõna ja on ka sõnad, mis loevad.
Mis on teid enim üllatanud?See, kui lihtne on inimestele rääkida meid ümbritsevast maailmast.
Küsimus: täna õhtul on Teie 78. tööpäeva õhtu, mis on olnud kõige suurem väljakutse? Lubasin oma esimesel tööpäeval, et olen kohal, kui meie julgeolek on ohus või nõrgematele tehakse liiga. Olen kõnelenud paljudega meie julgeolekust, eriti Eestist väljas. Samuti olen ehitanud võrgustikku.
Intervjuu algab kohe.
http://digileht.maaleht.delfi.ee/uudised/kersti-kaljulaid-eestlane-on-igauks-kes-end-eestlaseks-peab?id=76587088
Eelsoojenduseks mõningad mõtted president Kaljulaidi aastalõpuintervjuudest erinevatele väljaannetele: http://www.delfi.ee/news/paevauudised/eesti/president-kaljulaid-ajalehes-meie-maa-joul-on-uks-vana-sona-mis-seostub-pooripaevaga?id=76631248


description: Euroopa Parlamendi saadiku Yana Toomiga Süüriasse sõitnud kirjaniku ja ajakirjaniku Andrei Hvostovi sõnul võtab Süüria-visiidist osa veel kolm europarlamendi saadikut. - DELFI

title: Hvostov: reis Süüriasse ei ole Toomi somnambuulne soolo

maintext:
Euroopa Parlamendi saadiku Yana Toomiga Süüriasse sõitnud kirjaniku ja ajakirjaniku Andrei Hvostovi sõnul võtab Süüria-visiidist osa veel kolm europarlamendi saadikut.
“Tegelikult on nii, et täna peaks ilmuma siiakanti ka üks europarlamendi saadik Prantsusmaalt ja teine Itaaliast. Peale Yana oli siin meiega juba eile veel üks tema europarlamendi kolleeg, kelle nime ei hakka siinkohal ütlema,” kirjutas Hvostov täna Facebookis ja lisas, et kõne all oleval saadikul pole kaasas ihuajakirjanikku ning mehe personaalküsimust pole tema koduriigis veel ette võetud.
“Sealsed [Urmas — toim.] Paedad, [Sven] Mikserid, [Toomas] Alatalud peavad ootama uue aastani, et moraalse hukkamõistu välkusid müristama hakata,” märkis Hvostov.
Toomiga Süüriasse sõitnud Hvostov ütles, et samuti Süürias viibiv prantslannast europarlamendi saadik pole muuseas kommunist ega isegi sotsiaaldemokraat, vaid pigem Nicolas Sarkozy spektrisse kuuluv inimene.
“Seega, kallid sõbrad, kui teil nüüd tekkis mulje, et praegune reis on kuidagi Yana Toomi somnambuulne soolo, siis pean teid kurvastama. Ei ole,” kinnitas Hvostov ja lisas, et visiit on mitteametlik ja mitmed Euroopa Parlamendi väliskomisjoni liikmed on kõnealusest visiidist teadlikud.
Täpsemaid plaane ja külastavaid kohti Hvostov ei avalikustanud, viidates, et kõik öeldu tõlgitakse usinasti vene keelde.
Europarlamendi saadik Yana Toom teatas täna Facebookis, et tema teistkordne Süüria külastus ei ole ametlik. “Ma ei tulnud oma tööajal, aga tulin mõistagi parlamendiliikmena, nagu eelmine kord. See ei ole ametlik missioon, mul ei ole läbirääkimisteks mandaati ega kavatsust, küll aga on mul võimalik oma silmaga näha seda, millest teie, head sõbrad, loete Delfis) ja kohtuda inimestega, kes saavad pingutada — või siis mitte pingutada — rahu taastamiseks,” selgitas Toom.
Loe veel
Hvostov teatas teisipäeval sotsiaalmeedia vahendusel, et läheb koos Toomiga Süüriasse. “Yana polnud üldse nõus, et ma sellest praegu kirjutan, sest ta ei tahtnud oma emale rääkida sellest reisist, aga ma ikkagi veensin teda, et pole vaja üritada naasklit kotis hoida.”


description: Soome politseivalitsus kavatseb nõuda kohtult neonatsliku organisatsiooni Põhjamaade Vastupanuliikumine tegevuse lõpetamist. - DELFI

title: Soome politsei esitab hagi neonatsliku Põhjamaade Vastupanuliikumise tegevuse lõpetamiseks

maintext:
Soome politseivalitsus kavatseb nõuda kohtult neonatsliku organisatsiooni Põhjamaade Vastupanuliikumine tegevuse lõpetamist.
„Leiame, et Põhjamaade Vastupanuliikumise tegevus on olulises osas seaduse- ja heade kommete vastane, nii et hagi esitamine ja asja andmine kohtu hinnata tegevuse lõpetamise jaoks on põhjendatud,“ ütles Soome politseijuht Seppo Kolehmainen Yle Uutiste vahendusel.
Soome ühingute seaduse järgi ei tohi ühingu tegevus olla seaduse- või heade kommete vastane. Põhjamaade Vastupanuliikumine ei ole ennast ühinguks registreerinud, kuid politseivalitsus leiab, et see on ideeliselt tegutsev registreerimata ühing. Politseivalitsuse teatel ei saa ühingutele kohustuslikest reeglitest mööda minna, jättes ühingu registreerimata.
„Vägivaldse ja avalikult rassistliku organisatsiooni tegevusele ei tohi Soome ühiskonnas kohta anda,“ ütles Kolehmainen.
Politseivalitsus esitab kohtule hagi 2017. aasta algupoolel.